Dobeles iela (Jelgava)

Dobeles iela ir Jelgavas iela, kas sākas krustojumā ar Uzvaras ielu pie Jelgavas 3. sākumskolas un beidzas krustojumā ar Ganību un Mazā Dambja ielām, turpinoties kā Dobeles šoseja.

Otrā pasaules kara 1944. gada kaujā par Jelgavu ielas vēsturiskā apbūve tika izpostīta un pēc kara  atjaunota tikai daļēji.

 Vēsture 
Iela Jelgavas kartēs atrodama jau kopš 17. gadsimta ar nosaukumiem Mīlestības iela () un Ebreju iela. Tā veda no Reformātu baznīcas līdz pilsētas nocietinājumu Dobeles vārtiem, tādēļ 19. gadsimtā to pārdēvēja par Dobeles ielu (Doblensche Straße).

19. gadsimta beigās vai 20. gadsimta sākumā Dobeles ielā 41 uzcēla četru klašu Aleksandra skolu, kurā vēlāk darbojās Jelgavas Skolotāju institūts, kura ēku Svētes ielā bija izpostījuši Pirmajā pasaules karā un Rietumkrievijas Brīvprātīgo armija, bet pēc tam tajā atradās Jelgavas Valsts arodu skola, bet Latvijas PSR — Ūdenssaimniecības un meliorācijas institūts.

Pēc Jelgavas sagraušanas 1944. gadā Dobeles ielai pievienoja nelielu posmu aiz agrākās Lielās (tagad Vecpilsētas) ielas krustojuma un 1965. gada 14. jūnijā pārdēvēja par Revolūcijas ielu. 
Latvijas neatkarības atjaunošanas laikā 1990. gada 26. aprīlī tai atjaunoja Dobeles ielas nosaukumu.Jelgavas ielas

 Ievērojamas vietas 
 Jelgavas kultūras nama skvērs ar Noras Bumbieres pieminekli
 Ugunsdzēsības un glābšanas dienests, Dobeles iela 16
 SIA "Meža un koksnes produktu pētniecības un attīstības institūts", Dobeles iela 41. Ēka ir valsts nozīmes arhitektūras piemineklis. (Celta 19. gadsimta beigās).
 Dzīvojamā ēka Dobeles ielā 22. Vietējās nozīmēs arhitektūras piemineklis. (Celta 1940. gadā).
 Dzīvojamā ēka Dobeles ielā 30. Vietējās nozīmes arhitektūras piemineklis. (Celta 1910. gadā).
 Dzīvojamā ēka Dobeles ielā 32. Vietējās nozīmes arhitektūras piemineklis. (Celta 1906. gadā).
 Dzīvojamā ēka Dobeles ielā 68. Valsts nozīmes arhitektūras piemineklis. (Celta 19. gadsimta beigās).

 Ielu savienojumi 
Dobeles iela ir savienota ar šādām ielām:

 Uzvaras iela;
 Pasta iela;
 Blaumaņa iela;
 Viestura iela;
 Pulkveža Brieža iela;
 Ausekļa iela;
 Vecpilsētas iela;
 Ganību iela;
 Mazā Dambja iela;
 Dobeles šoseja.

 Atsauces 

Kategorija:Ielas Jelgavā